เรามีอะไรกับแฟน แค่ลองสอดเข้าไปเฉยๆอ่ะค่ะ ไม่มีการหลั่งใน วันที่15ก.พ ประมาณ18.30 เราซื้อยาคุมฉุกเฉิน มากินวันที่16ก.พ กินเวลาประมาณ15.00 ผ่านไป6-7วัน มีเลือดออกมาไม่มาก ประมาณ2-3วันอ่ะค่ะ เห็นเขาบอกว่าเป็นผลข้างเคียงจากการกินยา ปกติประจำเดือนจะมาวันที่8ของทุกๆเดือน แต่ตอนนี้วันที่26แล้วอ่ะค่ะ เมนส์ยังไม่มาเลย อยากทราบว่าจะมีโอกาสท้องมั้ยคะ
สวัสดีค่ะ การรับประทานยาคุมกำเนิดฉุกเฉิน (Emergency contraception)ยาคุมฉุกเฉินสำหรับกรณีที่ป้องกันการตั้งครรภ์ที่ไม่พึงประสงค์ เเละไม่ได้มีการคุมกำเนิดมาก่อนล่วงหน้า สามารถรับประทานได้ค่ะ ซึ่งจะเป็นฮอร์โมนที่ชื่อว่าโปรเจสเตอโรนในระดับที่สูง เเละสูงกว่าฮอร์โมนในเม็ดยาคุมกำเนิดทั่วไป สามารถส่งผลกระทบระบบฮอร์โมนภายในร่างกายโดยอาจทำให้เกิดผลข้างเคียงจากการใช้ยา เช่น คลื่นไส้ อาเจียน เลือดออกผิดปกติ ตามหลังจากการใช้ยาค่ะ รวมไปถึงส่งผลกระทบต่อรอบเดือน คือ รอบเดือนอาจจะมาไม่ปกติ หรือไม่ตรงรอบค่ะ ทั้ทั้งนี้แต่ละคนที่ใช้ยาคุมฉุกเฉินจะมีการตอบสนองต่อฮอร์โมนในแบบที่แตกต่างกันได้ค่ะส่วนโอกาสในการตั้งครรภ์ อาจดูได้จากการมีเพสสัมพันธ์ครั้งนั้นตรงกับช่วงที่ตกไข่หรือไม่ โดยนับจากวันเเรกของรอบเดือนไป 9-18 วัน ร่วมกับมีการปนเปื้อนของสารคัดหลั่งจากฝ่ายชาย ไม่ว่าจะเป็นสารคัดหลั่ง หรือน้ำอสุจิมากน้อยเพียงใด ถ้ามีมากจะยิ่งเพิ่มโอกาสในการตั้งครรภ์มากขึ้นค่ะในกรณีที่ประจำเดือนคลาดเคลื่อนเช่นนี้ อาจเกิดได้จากผลของยาคุมฉุกเฉินได้ ส่วนโอกาสในการตั้งครรภ์ เเนะนำว่าให้สังเกตรอบเดือน ถ้าคลาดเคลื่อนเช่นนี้ อาจลองตรวจปัสสาวะเพื่อดูการตั้งครรภ์ค่ะ โดยสามารถตรวจปัสสาวะดูการตั้งครรภ์ได้ตั้งแต่ 4-6 สัปดาห์นับจากวันแรกของรอบเดือนค่ะ การที่ประจำเดือนมาจึงจะบอกได้ค่ะ ว่าไม่น่ามีการตั้งครรภ์เกิดขึ้นค่ะ